CELEX: 62019TN0849
Language: sl
Date: 2019-12-16 00:00:00
Title: Zadeva T-849/19: Tožba, vložena 16. decembra 2019 – Leonardo/Frontex

17.2.2020   
            
            
               SL
            
            
               Uradni list Evropske unije
            
            
               C 54/57
            
         
      Tožba, vložena 16. decembra 2019 – Leonardo/Frontex
      (Zadeva T-849/19)
      (2020/C 54/63)
      Jezik postopka: italijanščina
      
         Stranki
      
      
         Tožeča stranka: Leonardo SpA (Rim, Italija) (zastopniki: M. Esposito, F. Caccioppoli in G. Calamo, odvetniki)
      
         Tožena stranka: Evropska agencija za mejno in obalno stražo
      
         Predlogi
      
      
                  —
               
               
                  Tožeča stranka Splošnemu sodišču glede vsebine predlaga, naj spodaj navedene akte razglasi za nične; naj toženi stranki naloži plačilo vse nastale škode, neposredne in posredne, ki iz katerega koli naslova izhaja iz nezakonitosti obravnavanega javnega naročila. Kot pripravljalni ukrep naj odredi dokazovanje z izvedenci v smislu členov 91(e) in 96 Poslovnika Splošnega sodišča, da se ugotovi, da: (a) so izpodbijane klavzule obvestila o javnem naročilu nerazumne, nepotrebne in da niso v skladu s sektorskimi predpisi; (b) izpodbijane klavzule družbi Leonardo onemogočajo pripravo ponudbe; (c) bi bilo z vidika stroškov in tehnične izvedljivosti smiselno naročilo razdeliti na dva ali več sklopov. Toženi stranki naj se naloži plačilo stroškov.
               
            
         Tožbeni razlogi in bistvene trditve
      
      Ta predlog je vložen zoper FRONTEX/OP/888/2019/JL/CG za storitev „Remotely Piloted Aircraft Systems (RPAS) for Medium Altitude Long Endurance Maritime Aerial Surveillance“, objavljen 18. oktobra 2019 v Dopolnilu k Uradnemu listu Evropske unije TED (Tenders Electronic Daily) s sklicem 2019/S 202-490010 in zoper priložene akte, zlasti:
      
                  —
               
               
                  Invitation to Tender, dostopen na spletnem mestu https://etendering.ted.europa.eu/cft/cft-document.html?docId=61915;
               
            
                  —
               
               
                  Financial Proposal, dostopen na spletnem mestu https://etendering.ted.europa.eu/cft/cft-document.html?docId=61916;
               
            
                  —
               
               
                  Declaration, dostopen na spletnem mestu https://etendering.ted.europa.eu/cft/cft-document.html?docId=61917;
               
            
                  —
               
               
                  Annex I – Tender Specifications, dostopen na spletnem mestu https://etendering.ted.europa.eu/cft/cft-document.html?docId=61918;
               
            
                  —
               
               
                  Tender Submission Form, dostopen na spletnem mestu https://etendering.ted.europa.eu/cft/cft-document.html?docId=61919;
               
            
                  —
               
               
                  Draft Contract, dostopen na spletnem mestu https://etendering.ted.europa.eu/cft/cft-document.html?docId=61921;
               
            
                  —
               
               
                  Agreement of non-disclosure, dostopen na spletnem mestu https://etendering.ted.europa.eu/cft/cft-document.html?docId=61922;
               
            
                  —
               
               
                  Appendix 1, dostopen na spletnem mestu https://etendering.ted.europa.eu/cft/cft-document.html?docId=61924;
               
            
                  —
               
               
                  Appendix 2, dostopen na spletnem mestu https://etendering.ted.europa.eu/cft/cft-document.html?docId=61925;
               
            
                  —
               
               
                  Appendix 3, dostopen na spletnem mestu https://etendering.ted.europa.eu/cft/cft-document.html?docId=61926;
               
            
                  —
               
               
                  Obvestilo o popravku v zvezi z dodatnimi informacijami in spremembami, ki je bilo objavljeno v Dopolnilu k Uradnemu listu Evropske unije TED (Tenders Electronic Daily) s sklicem 2019/S 216-528930,
               
            
                  —
               
               
                  Obvestilo o popravku v zvezi z dodatnimi informacijami in spremembami, ki je bilo objavljeno v Dopolnilu k Uradnemu listu Evropske unije TED (Tenders Electronic Daily) s sklicem 2019/S 226-553006,
               
            
                  —
               
               
                  pojasnila, ki jih je podal FRONTEX v smislu lex specialis (objavljena na spletnem mestu https://etendering.ted.europa.eu/cft/cft-questions.html?cftId=5444);
               
            
                  —
               
               
                  zapisnik z Informative Meeting, ki je potekal pri FRONTEX 28. oktobra 2019; ter vsak akt, ki je predhoden, povezan ali posledični akt zgoraj navedenih aktov.
               
            Tožeča stranka v utemeljitev tožbe navaja štiri razloge.
      
                  1.
               
               
                  Tožeča stranka predlaga razglasitev ničnosti izpodbijanih aktov, ker se z njimi krši načela transparentnosti, sorazmernosti, enakega obravnavanja in prepovedi diskriminacije zaradi njihove splošne in nerazumne vsebine oziroma okoliščine, da v nekaterih primerih ponudnikom – in s tem tožeči stranki – nalagajo posebne tehnične zahteve, ki so povsem nepotrebne, nesorazmerne, pretirane in nefunkcionalne glede na storitve oziroma take, da tožeči stranki onemogočajo sodelovanje ali je z njim povezano tako finančno breme, da je ogrožena konkurenčnost njene ponudbe. Posledično sta s temi akti kršeni uvodni izjavi 96 in 108 ter členi 160, 161 in 166 splošne finančne uredbe (EU, Euratom) 2018/1046 (1) ter točke 17.1, 17.3 in 17.8 Priloge I k navedeni uredbi, pa tudi direktivi 2014/23/EU (2) in 2014/24/EU (3) Evropskega parlamenta in Sveta. Prišlo je tudi do prekoračitve pooblastil v obliki kršitve načela sorazmernosti, nelogičnosti, napačnih predpostavk in njihovega izkrivljanja, neenakega obravnavanja, nepravičnosti in zlorabe.
               
            
                  2.
               
               
                  Tožeča stranka predlaga razglasitev ničnosti izpodbijanih aktov tudi zaradi nerazdelitve spornega naročila na več sklopov. Zlasti se sklicuje na kršitev člena 160(1), (2) in (3) splošne finančne uredbe (EU, Euratom) 2018/1046, na kršitev točke 33.1 Priloge I k navedeni uredbi in neuporabo točke 18.2, tretji odstavek, Priloge I k navedeni uredbi.
               
            
                  3.
               
               
                  Tožeča stranka zatrjuje tudi kršitev členov 176 oziroma 179 navedene uredbe zaradi določbe obvestila o javnem naročilu, ki omogoča sodelovanje subjektov iz tretjih držav.
               
            
                  4.
               
               
                  Nazadnje tožeča stranka zaradi nezakonitosti aktov zahteva povračilo vse nastale škode, neposredne in posredne, ki iz katerega koli naslova izhaja iz nezakonitosti obravnavanega javnega naročila.
               
            
         (1)  Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL L 193, 2018, str. 1)
      
         (2)  Direktiva 2014/23/EU Evropskega parlamenta in Sveta z dne 26. februarja 2014 o podeljevanju koncesijskih pogodb (UL L 94, 2014, str. 1).
      
         (3)  Direktiva 2014/24/EU Evropskega parlamenta in Sveta z dne 26. februarja 2014 o javnem naročanju in razveljavitvi Direktive 2004/18/ES (UL L 94, 2014, str. 65).